Wen: Trompie word 45!Advertensie wat in 1975 verskyn het (foto verskaf) Onthou jy nog die dae toe Trompie en sy Boksombende die helde was? Ná vele versoeke van die publiek het Capitol Cinema in Pretoria besluit om Trompie weer na die groot skerm te bring. In dié vollengtefilm word die kyker bekend gestel aan die 11-jarige Trompie. Hy is egter nie nét ŉ gewone 11-jarige nie. Trompie is die leier van die Boksombende. Saam met sy boesemvriende, Rooies, Blikkies en klein Dawie, pak hulle ŉ reeks avonture aan. Natuurlik nie sonder gevolge nie! Hul avonture laat hulle gereeld in die sop beland. Van dié “avonture” sluit die dominee en ŉ bobbejaan in, Trompie se sussie se kêrel en ŉ geruïneerde skooloperette. En dit is maar net ŉ druppel in die emmer van die kattekwaad wat dié manne aanvang! Trompie, die rolprent, is gegrond op die verhale deur Topsy Smith wat uiteindelik gelei het tot die geliefkoosde televisiereeks met dieselfde naam. Wil jy graag weer die nostalgie van Trompie beleef? Van 8 Februarie af het fliekgangers die geleentheid om weg te raak in die avonture van Trompie en sy vriende. Ook is dit die 45ste herdenking sedert Trompie geskep is. Capitol Cinemas is geleë by die China Mall, hoek van Sefako Makgatho- (voorheen Zambezilaan) en Molotoweg, Derdepoort, Pretoria. Trompie kan die volgende tye gesien word: Vir meer inligting, besoek gerus Capitol Cinemas se webblad. Jy het ŉ kans om twee kaartjies te wen vir ŉ vertoning van Trompie. Die kompetisie sluit Vrydag 8 Februarie om 13:00.